es isch dunschtig abed am 23te november
der author andreas isch eigentlich ziemlich mued vom schriibe oder isch es well er immerno hueste het vo sinere chronische bronchitis wo ner sit jahre umeschleipft, aber das isch ja au nur sone oberflaechlichli selbstdiagnose a la schuelmedizin, tatsach isch dass der author zvill broot und leider sogar chaes isst, zvil wiise zucker im schwarze kafi dure taag suefflet und meh als 10 zigarette pro tag raucht, alles ziemlich ungsund
und dezue ane isch er au no ruppig zu andere, meistens wohl lieb oder ignorierend aber maengisch auf ruppig wenn en oeppis unagnehm beruehrt
obwohl er ja sideal vo jesus verehrt de andreas wo hier schriibt, fallt er doch wiit hinter dem ideal zrugg im taegliche laebe
was en immer wieder ufs neue erstuunt, werum kaempf ich no immer wenn ich doch mir gestern ufs toonband gredet han und sogar im gestrige sechsti gschenk versproche han dass ich wieder sanfter moecht werde…
so macht en eigentlich das soziale mued maengisch aber es giit au viil schoeni erlebniss jede tag vill momente uf herzgsproech und wahrhaftig beriichernde gfuehlsmaessig rundi gsproech und auge begegnige

zum guete glueck het der author de aaspruch a sich selber dass sini gschichte hauptsaechlich schoeni sache drin hend ir zuekunft und all die schlimme realitaets dramene via andreas realitaet beschriibe werde soetted im idealfall, isch aber au nid unbedingt sbeschti so mach ich doch mini eigeni gsehnigi glaesigni  ir ziitig erlernte realitaet dhoell heiss, ah ich glaub ja nid ad hoell wien ich au nid an tuefel tet glaube, nei danke, sone person
giits i minere wahrnehmig vor realitaet noed, werum sett ich au einere entitaet sovil macht zuespreche

sisch scho schlimm gnueg dass dmehrheit vor menschheit sich ine sones dilemma inemanoevriert hend dass mir eus hend laa  elitene  uufdraenge selbschternannte dur morde und raube pluendere riich gwordne finanzadel i jedem europaeische und usa nationalstaat … ich han immer no mueh mini wuet gege de wiissi supremismus uf japan uuszdehne oder australia, neuseeland … ich bin wohl mit franzose duetschi oesterricher britischi adelsfamilie zkritisiere sowie dere ihrne viil geld maessig iiflussriichere financiers banke und geldleiher … und mit allne andere mitteleuropaeische und usa buergerinne und buerger … isch verstaendlich well doch wahrschiinlich mini herkunft vo dert isch also nid oeppe vom adel oder de financiers, nei vom ganze volch europa und ihrne uuswanderer soehn und toechtere

es isch schlimm gnue dass mini vorfahre entweder de kolonialismus befuerwohrtet hend oder zumindest vom kolonialsystem profitiert … oder au glitte, villicht degege gsii sind und druntercho sind als kanonefuetter
uf de schlachtfelder vo europa … ebe gnau das zueg wo sie eim als 11 jaehrig ir schwiiz mached uuswendigzlaerne … isch wahrschinlich so traumatisch gsii fuer mich dass ich wird mueh ha je wider die sache nachzluege

waer ja so eifach, grad jetzt webbrowser uufmache und itoeggele

wivil schwiizer soeldner gestorben auf den schlachtfaeuder vo europa
unter dem oder disem ch..nig … villicht hifts wenn ich die woerter wo nich immer
so wuetend wirde biim schribe gar nuemm uusschriibe
wieso haeng ich mich au immer uuf a dem kolonialthema

well es ebe bis huet no uuswirkige het, well no am huetige tag hunderti vo mensche ufem mittelmeer nach europa wei cho um es bizeli choene aateil naeh a dem ganze riichtum wo no immer konstant hie ane fluesst
chasch dir vorstelle wieviel tonne banane kaffi cacao soya usem suede nach europa chunnt jede tag
au wider ganz en eifachi abfrag um en ungefaehri vorstellig zerhalte wiviel tonne fruecht vo afrika i eusne maege und wc schuessle ended um denn nachher eusi felder beduenge

der seppli macht hie wiiter, er isch oeppe so aehnlich wie der andreas, nur ebe 25 jahr alt glich wi sini partnerin smeieli

dr seppli … er choent ja au sepmu heisse oder seipur … ja seipur toent wie sig en puur was ja e schoens mantra choennt sii

moeged alli mensche wo gern pflanze hei u gaertnere mit seg en puur seipur e schoeni selbstbezeichnig finde

es schoen puur zsii

wenn mer noed muesst so und soviel tonne milch pro jahr id chaesi liifere zumene himmelstruurige priis oder der weize so billig isch wie no nie  … kei ahnig obs wuerkilich so isch daenkt der author aber wird wahrschiinlich scho guenschtiger sii als vor fuefzg jahr, mit all dene superzuechtige wo alles wertvolle usezuechtet isch und nuno masse und kohlehydrat zellt … au das wider e boesi bhauptig, ich wettt ja nid oeppe au no problem uebercho mit em buu….ve…b..a..d 
oje, paranoitis im fortgschrittene stadium, chan keini naeme wo ir reale welt existiere meh uufschriibe us angst vor ehrverluemdigsklagene
aber isch ja au egal me chas ja usem kontext use errate
und um das geits ja binere gschicht… der author moecht en idee verzelle, oeb er denn so oder soviel realiaet us siim oder us der ziitig reelem ibaaut und so und soviel inhalt erdichtet, spilt eigentlich weniger e rolle

wichtig waer eigentlich sgfuehl, wo e schoenheits beschriibig en ideal zustandsbricht setti uusloese oder wo nes biim author usloest bim schriibe



was isch sgfuehl vom seipur huet

er moecht am andreas helfe sich selber und siine mundart sprechende mitmoensche ermoegliche, en strassezuestandsbricht us siine auge gseh herzstelle
wie geits huet uf der strass hi gerechtigkeit, freiheit, liebi
sind verhaeltniss glatt oder guet
isch stau oder baustellebehinderig


hie das bild vo tanker wo im mittelmeer umenand fahre und millione vo tonne banane kaffi und kakao vo afrika nach europa bringe wahrschiinlich au oel vo saudiarabie
i de fuehrerkabine de kapitaen in fruesch gwaeschner uniform mit muetze und kravatte usw
wo bim kaffitrinke die neueste nachrichte liist wo per drucker per satelitteinternet jede morge fruesch produziert werde fuer de kapitaen
sbild uf der tiitelsiite es schluuchboot halb am untergaa mit hunderte vo afrikanische und asiatische fluechtling druff
und noed wiit dervo weg so ganz knapp usser sichtwiiti … es boot mit 200 fluechtlinge wo dmensche duurend muesse swasser useschuette mit eimer

oh es isch eifach zu schlimm um mir das vorzstelle, slanget doch scho wenn ich im internet die fotoene gseh uf twitter bi sea-watch.org , das sind mega dheldene wie au vili andere
seenotretter au, ich ziehn min noed existente zauberhuet vor uech, ihr mached srichtige
lebe rette wo anderi weglueged oder noed aneluege wend oder absichtlich weglueged

seenootretter sind helde, nid schlepper

sie mached das wo jede seefahrer soett

menschliches lebe rette

eifach

aber jezt zrugg zum seipur wo versuecht sich voorzstelle wieviel tonne vor afrikanische erde in form vo banane kaffi kakao ananas usw jede tag uf europa gschifft wird und was
im gegesatz nach afrika fluesst

denergiestroem choennted ganz eifach dargsellt werde inere infografik 


ein pfiil vo afrika nach europe mit der zahl vo tonne lebensmittel wo jede tag nach europa chunt via rotterdam vie suedeuropaeische haefe
ein zweite pfiil wo dware verkehr und de kapitalverkehr vo europa nach afrika darstellt
en dritte pfill denn wo dfinanzfluess vo afrika nach europa darstellt
en vierte wo dmensche stroem darstellt wo sich jedes jahr beweged, egal jetzt oeb 2 wuche mallorca urlaub oder 3 jaehrige arbeitsuufenthalt, reis isch reis, kilometer via zug flug oder mit em boot ..
personekilometer gmacht vo afrikanische buerger nach europa
fuenfti pfiil personekilometer gmacht vo europaeische buerger idie ganzi welt


und scho verluert der author wieder sinteresse am uusgstalte vo dere idee well sie doch no ziemlich kompliziert isch … aber ums ganz eifach zsaege


es isch falsch dass afrika muess tonne um tonne vo ihrer erde … vo ihrem muetterbode wo ihri ahne drin wohne oder druf gwohnt hei … dass sie ois muesse soviel vo ihrere heimat liefere, so vill masse
wemm mir ihne wuerklich ziemlich wenig dafuer gaend, es paar schuldschiine wo ene erlaubet forschigsergebniss mit schwere nebewuerkige aazwende, was fuer en grausame verlust …

dank dem dass europa sich bis huet no nid richtig bi afrika entschuldigt haet … indem sie zum biispil nur eis dokument taeted unterschriibe die sogenannte representante i de sogenannt gwaehlte nationale parlament wo 
tuecht saege


-
wir europaeische buergerinnen und buerger, bewohnerInnen des kontinents europa
anerkennen unsere schuld gegenueber afrika 
unsere kulturen, unsere vorfahren haben dem afrikanischen kontinent
hunderte von millionen von soehnen und toechtern gestohlen

als zeichen der ernsthaftigkeit unserer reue ueber diese tat
erklaeren wir alle finanziellen schulden von allen afrikanischen nationalstaaten
bei europaeischen nationalstaaten
fuer null und nichtig
-

das waer jetzt e schoens bild



alli 35 oder 50 oder wieviel au immer nationalstaate wo sich beriichert hend am kolonialismus … hetted unterschrifteboege im parlament umezirkuliere, mit klemmbrett und abundene kugelschriiber … und ein nationale
politiker nach der andere nationale politikerin wuerd sin name drunder schriibe und das land wo sie glaube die rechtmaessig vertretig derfuer zsii

und am endi vor bankreihe wenn denn sklemmbrett der aaglangt waer en offeni tuer wo scho oepper dertstaat vo de noed parlamentarierinne … en buerger e buergerin wo au unterschriibt und e schlange vo  mensche hinter ihre stoend wo bis zum naechste parlamentsgebaeude im nachbaar nationalstaat fuehrt

oh das waer e schoeni sequenz

es richtigs wiehnachtsbild

60 prozent vo allne parlamentarier vo allne koloniale nationalstaate sowie au die vo de helfer und helfershelfer .. taechted unterschriibe

das waer jetzt en idee zum wuerklich umsetze daenkt der author

der letztgroessere push zum schuldenerlass war wohl die jubilee kampagne in 2000

aber interessant auch dieser artikel

https://www.infosperber.ch/Wirtschaft/David-Graeber-ohne-Schuldenerlass-Ende-des-Kapitalismus

ein globaler schuldenerlass



aber ebe, anerkennig vo moralischer schuld isch oeppe no svil wichtigere als de finanzielli teil

well denn villicht ebe au der weg frei wuerd werde fuer dherze vo de europaeische buergerinne und buerger no meh sich zoeffne um meh fluechtling uufznaeh

aber wenn nuemme so viil esse usem land usegaaht, afrika verlaaht gege vil zu tuefi entschaedigung … es kilo banane soett emene afrikanische puur mindestens
3 franke oder euro  id hand gae als entschaedigung
besser no waered 10

es kilo kafi soett 50 franke euro enere afrikanerin bringe besser aber 300 

und so taecht en kafi in zueri oder bern, chiasso oder schaffhuuse ebe in wahrheit 20 franke koste
e banane en fuefliber
gliichvill wi fuer es kilo vo guetem huusgmachtem brot vom beck us bio iiheimischem alte getreide

das waer au en ganz eifache weg um reparatione eifach uuszloese dur euse taegliche konsum

wenn mir 4 mal meh zahle direkt em afrikanische puur uf dhand oder uf sis handy via internet bezahldienst
und er denn mit dem geld ois 4 mal weniger masse muess schicke vo sim mit liebi und in multikulturellem permakulturellem
fruechteforst mischkultur vo banane kakaobaeum und gmuesgarte



okay

jetzt han ich der bruef vom seipur usegfunde



der seipur isch en organisator vomene globale deluxe exchange a la classe dekassobuero

er hett tuusige vo bekannte in ganz europa wo wie ner wiederum tuusigi vo bekannte oder gschaeftskontakt haend
wo ihne geld schicked uf ihres haendy bediente digitale konto … und sobald die 20 franke euro fuer ein kaffi inechoemed vom armin us milammswul
oh ich han voll panik ich taet oepper unschuldigerwiise traeffe mit mine naeme ortschafte kombis, voellig blockiert … aber e glich …

also sobald oepper 20 fr. fuer es deluxe dekasso kafi iizahlt, wirds uf es anders konto ueberwiese automatisch … eis vo de kontene wo
afrikanischi chliipure bsitzer sind dervo … wenn sie denn oeppe so 500 bstellige zaeme hend, schicke sie es packet los mit wieviel kilo kaffibohne …

oeppe so 3,5 kilo wuerd ich schaetze bi 7 gr kaffebohne pro tasse … info gfunde imene forum

das waer doch mal en fuerschtliche priis, 10 000 franken euro fuer 500 portione oder 3.5kg troechneti kafeebohne, nid groeschtet

ganz im gegesatz zum huetige weltmarktpriis vo oeppe drue franke pro kilo rohi kafibohne
isch ja voll schlimm

aber klar, nur scho 2 franke waered scho en groose fortscritt, 1000 fr fuer 500 portione, gaebt em kafipuur no immer 100 mal meh id hand als er huet
ueberchunt … oh ich han vergesse dass der weltmarktpriis ja nid de betrag isch wo de puur ueberchunt, wart … ich lueg grad nache

und finde en super lehrriche artikel bi 

http://www.chance-international.org/Chance_D/Fuer-Sie/Kaffee-Unsere-taegliche-Chance.html

wo seit dass der puur im suede nur oeppe ein prozent ueberchunt vo dem priis was bi ues es kafi im restaurant choschtet ( 3 bis 5 fr euro ) und oeppe 6 prozent vom priis vo de supermarkt verlangt  fuer es kilo kafi

imene andere artikel liist der seipur dass ir schwiiz durchschnittlich 1174 tasse kaffi trunke werde
fragt sich jetzt oeb alli 8 millione iiwohner berechnet sind oder nur die 5 millionen erwachsenen oder 4 oder sechs weiss halt nid … okay … nacheluege

also hie …

https://www.nzz.ch/finanzen/kaffee-ld.1318711


schriibe si … 

dass dschwiiz 70 000 tonne kaffee pro jahr importiert, dadevo wieder 40 prozent verarbeiteti kaffiprodukt uusfuehrt, macht also no immer 42 000 tonne fuer meh als 6 millione erwachseni

42 000 000 kilo kaffee uufteilt uf 6 000 000 personen  macht 7 kilo pro person … ha das passt jetzt wider guet im siebte sieb aeh im siebte kapitel oder text gahts um die 7 kilo kaffi wo jede schwiizer jedi schwiizerin
pro jahr an afrikanischem oder suedamerikanische bode i sich iiverleibt


also waegaem obige link … und weder de author andreas no der seppli oder seipur hend irgende connection zur ef de peeh … ha de isch wieder guet gsi …. siii aiiiii eeehh … was bin ich bloss fuer en bloedian 

schwiizerduetsch isch doch voll die geili sprooch … seg mir emol wele aaaaaaawwwald … wuerd bi siii aiiii eehhh  em richter choenne glaubhaft mache dass der aagschuldigti de us gheimzuegs meint
also des wuerd ja au mit em englische funktioniere


aber ebe , ich bin doch kein obsessive grichtsverfahrigs entgeher … oder idere angst laebe dass irgend soe ne … s   a                   c                   k        

uf didee choent cho dass es e gueti sach wuerd si dem schmutzfink vomene author mal e lektion zerteile wie sich e wirtschaftsmacht sottnige tumme kritiker entledigt indem sie sie mit ehrverletzigsklage iideckt

aber das wuerd ja oeppe hoechschtens denn vorcho wenn de text taet druckt waerde und im buchhandel erhaeltlich waer oder via de kapital maximierende mainstream kanaele wo millione vo konstumente ihres
geistige entertainment haeppli goi go abelade


mmmh… das waer doch eigentlich au e schoeni idee…


wenn jede wo de text abeladed sich taet ueberlege, was er oder sie choenti spende oder besser iichaufe … es bessers produkt wo de produzent nid nur ein franke pro stund verdient sondern im beste fall 
20 franke … ja naemmer mer mol de aasatz

de schwiizer mindestlohn … theoretisch …. vo 20 fr pro stund … agwendet fuer alli kaffipuure

also das gaebt denn 160 stund im monat 3200 fr. pro monat oder oeppis weniger als 40 000 im jahr






hie 

http://www.dezalecafe.com/home/aktuell.html

seit es projekt, dass  en kaffi chli puur 6000 fr im jahr uebercho het im 2011


also oeppe 7 mal weniger als dass en mindestlohn ir schwiiz

und das isch bi 65 prozent meh entschaedigung als de markt


oder denn bi 

https://www.aroma-zapatista.de

wo es kilo rohkaffee fuer 8 euro kauft werde chan was doch en super priis isch und erst no gerechti strukture unterstuetzend


grad de aasatz find ich wunderbar bewundernswert, zwei projekt wo direkt vo de kafeepuure ichaufed und a konsument in europa wiitergebet wahrschinlich ohni 
sich als zwischepersone zberichere derbii

ich hoffe ich wirde dene projekt au gerecht indem ich sie i mim fantaschte luege spiel inebringe als lobenswerti vorzeigeprojekt



wiiter im gschichtli seit der andreas wo jetzt e chli es durenand hett wieder wi immer mit al dene halb aagfangene mittedrin ufghoerte idee

der seipur het noed vill spaeter als a dem tag woner de ufhebigsschwuur het gseit

keis formular meh uusgfuellt i sim labe sither

gluecklicherwiis isch er guet bekannt i sim heimatdorf und sin vater e stuetze vor lokale gsellschaft sini mueter hochschetzt alles ganz wunderfiin
das huus woner drin wohnt isch abzahlt und der gmeindschriiber verbuechet em seipur sini spende ir dorfkasse als anonymi spend wofuer
denn interessanterwiis de iitrag im grundbuechregister irgendwie immer e chli diffus isch und de ort wo em seipur sis huus und garte isch 
fascht scho magisch maessig nid uuftaucht i stuer lischtene 
au em sini person isch interessanterwiis frueh verstorbe ufem papier

und so het der seipur in noechamberg wo ner gebore isch worde als seppli … vo eim tag uf der ander uf der ersti januar 2018 ufhoere zexistiere als nuemmerli
und eigetum vom nationalstaat schwiiz …

em seppli isch es glunge, sich usezchaufe us dere verf….e nationaliaet

indem er im summer 2017 .. git jetzt e chli es durenand mit de jahreszahle isch aber au grad ganz egal, isch ja schliesslich alles nur e rise tummi  lugi das alles hie abgseh vo den http links wo uf siite fuehred
wo der author nid mitgwuerkt het …

also im summer 2017 hett der seppli per crowdfunding 5000 franke zaemebaettle choenne um e professionelli app in uuftrag gaeh und es paar reise zmache i kaffi abaugebiet im suede
er hett ei einzigi belohnung oder gschaenk gae, naehmlich der zuegang zu all sind zeichnige, texte, videos, tonuufnahme vo allem was er sit em taenke vor idee bis zum haendeschlag bzw. er ueberiichunft 
mit de kaffi chli puure het erlebt

im herbst 2017 hend sini app 100 000 schwiizerinne und schwiizer abeglade, wovo denn oeppe dhelfti ihre kaffi in jahresratione vo 10 kilo rohkaffee verschickt hei welle

er selber wuerd nur de vermittler sii … ir app   drin  hets tuusigi  vo chliipure ihre aktuelle tages stand azeigt, wieviel bstellige choi sie  no verschicke huet … wieviel 10kg saeck rohkaffe … so dass es in einem monat bim konsument choent acho wuerd

was heisst der app benutzer wuerd mit eim cklick sgeld fuer 10 kilo rohkaffee ueberwiise em chliipur uf sis persoenliche konto  …. 800 franke euro dollar geldeinheite … 80 pro kilo …

isch oeppe grad soviel wienes highend handy chostet wo sich huet oeppe jede zweit jedes zweiti jahr leistet

und i dem app denn hets au es chnoepfli gha wo em seppli … em seipur sini arbeit hett choenne belohnt werde, im durchschnitt hett jede oeppe en fuefliber em seipur gspendet, was bi 75 000 app benutzer au 375 000 spende iinahme mached 

und dadervo hett denn der seipur em gemeindekassier vo nochamberg 75 000 laa zuecho fuer d turnhalle renovation oder die neui schiggi solaraalag wo dgmeindbetrieb wuerded stromselbstversorger laa werde


so hend im jahr 2017 in ere erstunke und erlogene noedrealitaet … emene maerli sozsaege … 75 000 kaffiiliebhaber  750 000 kilo kafi bstellt zum ene guete priis vo 80 fr pro kilo, was mehreri hundert chiipure sehr gluecklich gmacht hett, sie hei das meh als zaehfache vom fair trade priis guet choene bruche um reserve uufzbaue oder zinvestiere i ire betrieb … und so ganz im nebebii hett ein individuelle eigebroetler anarchist .. seppli gnennt vo sine eltere, sich selber als seipur wahrnehmendi … sich choenne verduennisiere us dere zwangs nationalisierte staatedummheitshoheit

viva la fantasia







